Споразум Рибентроп—Молотов, потписан 23. августа 1939. године, садржавао је тајне протоколе за поделу територија између Немачке и Совјетског Савеза. Према тим протоколима, Финска, Естонија, Летонија и Бесарабија биле су у совјетској сфери интереса, а Пољска и Литванија су спадале у немачку сферу интереса. Совјетски Савез није званично признао постојање ових протокола све док под притиском Балтичких ССР 24. децембра 1989. године Конгрес народних посланика СССР-а није званично признао тајне послове и осудио их као нелегалне и неважеће од њиховог настанка..